钦定古今图书集成/明伦汇编/官常典/第728卷 > 刘子俊
## 钦定古今图书集成/明伦汇编/官常典/第728卷 > 刘子俊

按《宋史忠义传》：“子俊字民章，庐陵人。尝中漕试。少与
文天祥同里闬，相友善。天祥开督府兴国，子俊诣府
计事，补宣教郎，带行军器监簿，兼督府机宜。空坑兵
败，子俊收兵保洞源，接应郡县。寻入广，与大兵遇，战
溃，复招集散亡，与邹㵯同趋潮州。天祥兵败，子俊被
执，自诡为天祥，意使大兵不穷追，天祥可间走也。未”
几，别队执天祥至，相遇于途，各争真赝。至大将前，始
得其实，乃烹子俊。